cyanic-selkie/wikianc huggingface dataset:
Landgang
Mannskap
Mannskapet på et skip har vanligvis fri adgang til landgang når skipet er klarert ved kai. Disse kan besøke stedet for å gjøre private innkjøp, se seg om eller være turister hvis de har fri fra oppgaver på skipet når det ligger ved kai. Mannskapet orienteres om betingelsene for å gå i land, primært med tanke på forventet liggetid.
Rosa Luxemburg
Politisk virke
Mot det polske sosialistpartiets nasjonalisme grunnla hun i 1893 sammen med Leo Jogiches tidsskriftet Sprawa Robotnicza («arbeidersak»). Luxemburg mente at Polens uavhengighet kun var mulig gjennom en revolusjon i Tyskland, Østerrike og Russland. Hun mente også at det viktige var kampen mot kapitalismen i seg selv, ikke kampen for et uavhengig Polen og slett ikke for et sjåvinistisk og reaksjonært sådant.
I 1898 fikk hun gjennom sitt ekteskap tysk statsborgerskap og engasjerte seg i venstrefløyen i SPD, hvor hun skarpt avgrenset seg fra Eduard Bernsteins revisjonismeteori. Hun så en revolusjon uten voldsbruk og borgerkrig («med alle dens redsler»), som en «latterlig småborgerlig illusjon». Parlamentarismen, hevdet hun, overvurderte reformarbeid og samarbeid mellom klasser. Marxister som håpet at forskjellige samfunnsklasser kunne gå sammen og diskutere, for så å gå til stemmeurnen, «har glemt sosialismens ABC», skrev hun: Sosialismen kunne ikke innføres gjennom folkeavstemninger fordi «de herskende klasser» ville stanse eller påvirke disse.
Attentatet
Hun ble, etter at begge var blitt arrestert, skutt sammen med Liebknecht den 15. januar 1919 av høyreorienterte frikorps-soldater under det mislykkede spartakistopprøret i Berlin. Etter arrestasjonen ble begge slått halvt bevisstløse med geværkolber ved Eden hotell. Liebknecht ble kjørt vekk fra hotellet i bil, slept ut ved Tiergarten-parken og skutt der. Liket hans ble etterlatt på en førstehjelpsstasjon som «ukjent mann».
Mustafa Abdellaoue
Annet
Abdellaoue har også spilt futsal for Holmlia Futsal. Fra 2004 til 2007 gikk han på idrettsfag ved Ulsrud videregående skole.
Ardbeg
Det finnes historiske skrifter om Ardbeg så langt tilbake som til 1794, men i offentlige dokumenter nevnes det ikke før i 1815 da John McDougall etablerte det destilleriet som ligger der i dag. Selv om 1815 regnes som etableringsår på flaskene, var ikke destilleriet i drift før i 1817.
Forsvarets medalje for edel dåd
Utforming
Forsvarets medalje for edel dåd er rund og er utført i forgylt sølv. På adversen har den riksløven med en laurbærkrans rundt. Kransen er åpen øverst. På reversen har den omskriften «FORSVARET • FOR EDEL DÅD». Medaljen er opphengt i et rødt bånd, som har tre gullstriper. For særlig innsats kunne båndet utstyres med laurbærgren i gull, men dette falt bort ved endring av statuttene 27. oktober 2011.
Tildeling
Medaljen kan tildeles post mortem. Den kunne tidligere også tildeles personell som hadde blitt såret i tjeneste, men dette er det fra 2009 slutt på.
Brunpudret taigafly
Utseende
Et middelsstort (vingespenn 38 – 42 mm), litt spinkelt, grått nattfly med et svakt brunskjær. Forvingen er nokså lyst grå med en smal, svart rotstrek. Ringmerket er svartkantet, bakerst er kantstreken forlenget utover i vingen som en kort lengdestrek. Nyremerket er utydelig. Ytre mellomlinje er svart og bølgete, utenfor denne med et par mer eller mindre tydelige, svarte flekker. Bakvingen er silkeaktig gråhvit med en kommaformet, grå flekk litt foran midten.
James Boswell
Tidlig liv
Boswell ble født i Blair's Land på østsiden av parlamentet like bak St Giles' Cathedral i Edinburgh 29. oktober 1740. Han var den eldste sønnen til en dommer, Alexander Boswell, lord Auchinleck og hustruen Euphemia Erskine. Som den eldste sønnen var han arving til familiens eiendom Auchinleck i Ayrshire. Boswells mor var en streng kalvinist, og han følte at faren var kald mot ham. Som barn var han sart sjel, men ettersom han var en ukonvensjonell gutt med et uvanlig temperament vokste han aldri helt fra ungdommen eller vokste til manndom. Han var ever the boy, alltid en gutt, som Samuel Johnson en gang uttrykte det. Kay Jamison, professor i psykiatri ved Johns Hopkins, mener i sin bok Touched with Fire at Boswell kan ha lidd av bipolar lidelse, og denne tilstanden ville ramme ham sporadisk gjennom hele livet. I en alder av fem ble han sendt til James Mundells skole i Edinburgh, en avansert institusjon etter datidens standarder, hvor han ble instruert i engelsk, latin, skriving og regning.
Europeiske reiser
Etter dette brukte Boswell mesteparten av de neste to årene på å reise rundt på kontinentet, sin Grand Tour. I løpet av denne tiden møtte han Jean-Jacques Rousseau og Voltaire med et anbefalingsbrev fra David-Louis Constant de Rebecque, og foretok en pilegrimsreise til Roma, hvor portrettet hans ble malt av den skotske kunsteneren George Willison. Boswell reiste også til Korsika for å møte en av sine helter, patrioten og frihetskjemperen Pasquale Paoli. Hans godt observerte dagbøker og korrespondanse fra denne tiden er satt sammen i to bøker, Boswell in Holland og Boswell on the Grand Tour.
Samuel Johnsons liv
Biografien tar mange kritiske friheter med Johnsons liv, ettersom Boswell gjør ulike endringer i Johnsons sitater og til og med sensurerer mange kommentarer. Ikke desto mindre er boken verdsatt som både en viktig kilde til informasjon om Johnson og hans tid, samt et viktig litteraturverk. Macaulay og Carlyle, blant andre, har forsøkt å forklare hvordan en mann som Boswell kunne ha produsert et så bemerkelsesverdig verk som Samuel Johnsons liv. Førstnevnte hevdet at Boswells uhemmede dårskap og åpenhet var hans største kvalifikasjoner; sistnevnte svarte at underliggende slike trekk var et sinn som kunne skjelne fortreffelighet og et hjerte til å sette pris på det, hjulpet av kraften til nøyaktig observasjon og betydelig dramatisk evne.
I skjønnlitteratur og populærkultur
Boswell ble spilt av John Sessions i Boswell & Johnsons Tour of the Western Isles, et BBC 2-skuespill fra 1993.
Isabel Allende
Isabel Allende (født 2. august 1942 i Lima) er en chilensk forfatter.
Liv og virke
I 1973 hadde Allendes skuespill El embajador première i Santiago. Samme år (11. september) ble Salvador Allende styrtet og drept i et voldelig kupp ledet av Augusto Pinochet. I 1975 dro Allende i eksil i Venezuela. Der arbeidet hun for avisen «El Nacional» i Caracas og som gymnaslærerinne.
Turn under Sommer-OL 1948
Dømming
Turnforbunder besluttet også at alle dommernes karakterer skulle offentliggjøres, slik at store avvik i bedømmingen kunne synliggjøres, noe som igjen kunne føre til at dommere ikke får dømme i senere mesterskap.
Liste over vannkraftverk i Norge
Det er registrert 1777 kraftverk i drift per 17. august 2023. Det bygges vanligvis flere titalls nye kraftverk hvert år.
Om NVE
NVE er tildelt myndighet til å forvalte Vannressursloven og Energiloven. Den som vil bygge et vannkraftverk må forholde seg til disse lovene, og søke NVE om tillatelse. Det gis konsesjon, konsesjonfritak, eller avslag. Når et kraftverk tas i bruk får det tildelt et løpenummer (NVE_ID). Dette nummeret er unikt for hvert kraftverk. Nummereringen er ikke kronologisk, men ble innført i forbindelse med et registreringsystem på 1980-tallet. Da ble det alfabetisk, Aall-Ulefoss kraftverk ble nummer 1.
Mirage
Det var på dette albumet Camel begynte å utvikle sitt senere distinktive lydbilde, markert med gruppens flytende innviklede rytmer samt en markant og uforutsigbar instrumental veksling mellom keyboardspiller Peter Bardens og gitaristen Andrew Latimer. Bandet markerer seg også hos progrockens likeman med den periodedelte låten «Lady Fantasy», som viser bandets mer komplekse retninger de ville ta på sine senere utgivelser. Låta «Nimrodel/The Procession/The White Rider» ble skrevet av Latimer og var inspirert av J.R.R. Tolkiens verk Ringenes herre. Nimrodel er en alv, mens The White Rider hentyder til en senere utgave av Gandalv i slaget ved Rohan og Minas Tirith.
Soria (provins)
Soria er en provins øst i Spania, sentralt i den autonome regionen Castilla y León. Den grenser til provinsene Zaragoza, Guadalajara, Segovia og Burgos, samt La Rioja. Provinsen dekker et område på 10 303 km².
Piers Plowman
På 1300-tallet vant diktet om Piers Plowman utbredelse i England, skrevet med bokstavrim. Diktet foreligger imidlertid i en rekke varianter, og ingen vet hva som er forfattet av Langland selv. Piers Plowman skildres som en sliter av en bonde som i en drøm mottar en rekke allegoriske syner. Både «Fornuft» og de syv dødssynder dukker opp, med søken etter «Sannhet» og «Frelse» som den røde tråd. Piers' forkynnelse dreier seg om misforholdene i England, medfølelse med folket og respekt for deres arbeid, med Piers selv som symbol på Kristus. Verket er bevart i tre ulike versjoner: A, B og C.
Et symbol på opprør
Til tross for at adelen strittet imot, bevegde det engelske samfunnet seg ubønnhørlig fra en føydal økonomi til en ny pengeøkonomi, noe som førte til at byene fikk økt spesialisering og en borgerklasse. I mellomtiden var det stor uro og konflikter, den mest heftige var Bondeopprøret eller Den store oppstanden i England i 1381 som ble utløst delvis på grunn av innføringen av en koppskatt på innbyggerne. Et litterært symbol for opprørerne var Piers Plowman. De radikale fokuserte på det faktum at Piers var en plogmann og bonde, en som dem selv, således fortellingens «helt» og de tok ham til seg og til inntekt for sin egen sak. For Langland var dette det motsatte av hans hensikter, iallfall for C-teksten, den nyeste utgaven, som antagelig ble modifisert på grunn av Bondeopprøret og for å ta avstand fra det. Langland var ikke interessert i å endre samfunnet, men tvert i mot å bevare det. Hele Piers Plowman er en lang forsvarstale for det føydale samfunnet som Langland mente hadde en guddommelig hensikt. Å gjøre opprør mot føydalismen var det samme som å gjøre opprør mot Gud og den gudgitte ordning.
Tittel og forfatterskap
Det er nå akseptert at Piers Plowman ble skrevet av en William Langland som man ellers vet lite om. Denne tilskrivelsen av diktet til Langland hviler først og fremst på et manuskript fra tidlig på 1400-tallet som inneholder C-teksten av diktet og blir i dag oppbevart på Trinity College, Dublin (MS 212). Her blir verket tilskrevet en «Willielmus de Langlond»:
Teksten
Det er noen forskere som avviser ABC-kronologien av tekstene helt. Jill Mann er den fremste blant disse forskerne. Det er også en (mindre) skole av teorier om at to forfattere samarbeidet om tre versjoner av diktet. Ingen av disse omvurderingene er gjennomgående blitt sett på som spesielt robust.
1500- og 1700-tallet
Mange forskere, og i det nye Oxfords nasjonale biografileksikon (Oxford Dictionary of National Biography) forfektet at Piers Plowman var en forbudt bok, at den var utgitt som «propaganda» for reformistiske interesser støttet av Edward Seymour, 1. hertug av Somerset, eller andre høyt plasserte aristokrater, og at Crowley la til fortolkningskommentarer og vesentlig endret teksten i diktet av propagandistiske grunner. Diktets politiske natur – det nevner og er assosiert med folkelig opprør – ville opplagt ha vært uakseptabelt for kongen, Somerset og andre som var reformvennlige. I oppsummeringen i den andre og tredje utgaven fremhever Crowley materiale i diktet som advarer mot politisk ustabilitet og utstrakte korrupsjon når kongen er et barn (som var tilfellet da); noe som neppe er statsstøttet propaganda. Andre samtidige Crowley-utgivelser fra Edvard VIs og Elizabeth Is tid viser at han var på denne tiden opptatt at eliten benyttet seg av reformasjonen for å skaffe seg makt og velstand mens folket led av økonomisk og åndelig feilernæring.
Sannsynligvis fungerte Piers Plowman for Crowley som en reformatisk tekst med polemisk og profetiske kvaliteter (skjønt han benektet det siste i forordet), men teksten i seg selv gir åpent det samme inntrykket. Noen av Crowleys margforklaringer og oppsummeringer er klart polemiske, men det er få av disse i den første utgaven. Påstanden om propagandistiske innblanding i teksten av Crowley og at han bevisst slettet «katolske» elementer i Langlands dikt er i realiteten noen få referanser til skjærsilden, transsubstansiasjon og en del prising av monarkismen. I den andre og tredje utgaven var ordforklaringene betydelig økt, omtrent halvparten var bibelsitater.
Pinnekjøtt
Forarbeid
Selv om prosessen med salting og tørking i dag er industrialisert, er prinsippene fortsatt de samme, og man kan få kjøpt både hele sider og ferdig oppskårne ribbepinner. I industrien saltes pinnekjøttet aldri med lake. Man bruker en blanding av grovt og fint salt, og gnir sidene inn med salt for hånd. Dette for at de ytre muskelcellene skal brytes og saltet skal trenge hurtig inn. Så legges sidene lagvis i om lag åtte dager. Deretter spyles sidene godt og henges til tørking.
Lokale varianter
Det finnes en rekke lokale variasjoner, eksempelvis har dampkoking over pinner vært vanlig i eksempelvis Bergen, mens ettersteking i ovn eller over glør har vært brukt i Møre og Romsdal, i Agder og i Rogaland. Koking i vann har vært brukt blant annet i Nordfjord. Ettersteking i gryte eller panne med smør, eget fett eller talg har vært brukt blant annet i Nordfjord og på Voss. På Nordfjordeid kommer en oppskrift med steking i talg eller smør i gryte der dampede kjøttet blir strødd med sukker og fløtet blir tilsatt under steking. Fra Nordfjord og Sunnfjord kommer det oppskrifter bare med steking eller grilling. Fra Nord-Trøndelag finnes oppskrifter med steking i panne. Ved steiking over åpne glør ble ribbene holdt i en lang pinne en såkalt steiketein, eller hele ribbesidene kunne henges i en krok i grua. Fett som dryppet av ribbene ble ofte samlet på flattbrød eller i en gryte. Steikte ribber blir ifølge noen oppskrifter strødd med sukker. Noen oppskrifter (blant annet fra Bjerkreim og Ulstein) nevner bare steiking på glør, ikke damping eller koking i vann. Fra Vik i Sogn nevnes tradisjon med å spise dampet saueribbe ettermiddagen julaften og med lutefisk senere på kvelden. Blant sørsamer har ribber av reinsdyr vært brukt i stedet for sauekjøtt.
Ifølge Brunstad og Pettersen er det mange måter å tilberede julesteika/pinnekjøttet på: damping, koking (i vann eller melk), grilling og steiking, men nevner steiking over glør som den «opprinnelige» på Sunnmøre. Til steiking over glør ble det saueribbene holdt med en stor gaffelformet pinne (en neip, også kalt «julegeit») av bjørk. Neipen ble trukket i vann noen dager for at den ikke skulle ta fyr. Fett som dryppet av ribbene ble ofte fanget med et flatbrød. En variant er å steike kokte eller dampede ribber kort tid i steikeovn før servering eller å grille ribbene over glør etter at de er ferdigkokte. Kort sluttgrilling på 360℃ noen minutter i moderne elektrisk stekovn inngår i noen oppskrifter. «Trysilstek» lages ved å hogge opp saueribbene som kokes i vann til dette er fordampet og ribbene til slutt stekes i eget fett.
Kjemien bak pinnekjøttet
At pinnekjøtt som kun er saltet og tørket er brunt mens det som er røkt er burgunderrødt skyldes at røykingen reduserer proteinet myoglobin til nitrosomyoglobin som har den karakteristiske rødfargen, mens myoglobin som eksponeres for luft blir til metmyoglobin som er brunt.
Sivilforsvarets hederskors
Tildeling
Hederskorset kan i særlige tilfeller tildeles personer utenfor Sivilforsvaret, også utenlandske, som i kraft av sin stilling på en særdeles fortjenstfull måte har bistått Sivilforsvaret.
Ivanhoe (andre betydninger)
Steder
Australia
Intra cornea ring
Dersom en ikke oppnår det ønskede resultat kan implantatet erstattes med et annet med andre parametre eller fjernes.
Patrick Makau
Patrick Makau Musyoki (født 2. mars 1985 i Manyanzwani i Østprovinsen) er en kenyansk maratonløper.
Content and language integrated learning
Content and Language Integrated Learning, forkortet CLIL, er en internasjonal fellesbetegnelse for undervisning i andre fag enn språkfag gjennomført på et fremmedspråk. Begrepet bilingval undervisning brukes nær synonymt, men CLIL er i prinsippet mer omfattende.
Lamar gasskraftverk
Kraftverket stod ferdig utbygd i 2000. Brenselkilden er naturgass.
Thomas Aquinas
Thomas Aquinas (1225–1274) var en katolsk filosof og teolog innenfor den skolastiske tradisjonen. Den katolske kirke anser ham som sin største teolog. 4. august 1879 erklærte pave Leo XIII at Thomas' teologiske system skulle være katolsk normalteologi.
Teologi
Thomas understreket at absolutt lydighet mot paven er en betingelse for å bli frelst, og han var den første som innførte læren om pavens ufeilbarlighet (noe som vanskelig lar seg forene med at pave Honorius I ble fordømt som kjetter etter sin død). Hva nattverden angår, forsvarte Thomas utdelingen i én skikkelse, dvs. at det på den tid var blitt vanlig at altergjestene bare fikk brød, men ingen vin. Thomas støttet dette ut fra en frykt for å sløse med Kristi «blod» (vinen). Dessuten er hele Kristus angivelig til stede i hvert av elementene, så altergjester som bare får brød, mottar like fullt hele Kristus. Om botens sakrament hevdet Thomas at man bare får tilgivelse for dødssynder om man bekjenner dem for presten, som deretter gir syndsforlatelse. Hva avlatshandel angår, forsvarte han denne ved å hevde at kirken sitter på et overskudd av Kristi og helgeners velgjerninger, som andre kan få andel i gjennom avlat.
Ved oppstandelsen gjenskapes menneskekroppen av sine oppløste stoffer. Men hva hvis personen ernærte seg av andre menneskers kjøtt? Thomas klargjør problemet med kannibalisme med at det ikke består noen fare for at flere mennesker vil gjøre krav på de samme stoffene, siden en ganske liten stoffmengde som engang har tilhørt en kropp, er nok til at Gud i sin miskunn gjenskaper hele kroppen. I tilfellet med kannibalen er det nok med sæden han engang ble skapt av for å gjenskape hele kannibalen. Om også hans far var kannibal, vil likevel sæden gjenoppstå i det som ble skapt av denne sæden.
Død og helgenstatus
Aquinas gjorde sterkt inntrykk på alle som kjente ham. Han ble satt i samme kategori som helgnene Paulus og Augustin, og fikk tittelen doctor angelicus. I 1319 påbegynte den romersk katolske kirke de tidlige undersøkelsene som er nødvendige for en kanonisering; og den 18. juli 1323 ble Thomas Aquinas erklært som helgen av pave Johannes XXII i Avignon. På konsilet i Trent ble kun to bøker plassert på alteret: Bibelen og St. Thomas Aquinas' Summa Theologica.
Politiets hederskors
Statutter
§ 2 Medaljen bæres i et 35 mm bredt bånd i sort farge. På båndet to 2 mm brede gule striper, vertikalt og ytterst på hver side av båndet, Avstand mellom stripene er 1 mm.
Geiger-Müller-rør
Et Geiger-Müller (GM)-rør eller en Geigerteller er en type strålingsdetektor som kan brukes til å detektere alle typer ioniserende stråling som beta-, alfa-, gamma- og nøytronstråling. Den første versjonen av GM-røret ble utviklet i 1908 av Hans Geiger. Den var i stand til å detektere kun alfapartikler. Senere, i 1928 ble det introdusert en forbedret versjon av Hans Geiger og Walther Müller som kunne detektere alle typer ioniserende stråling. GM-røret er på lik linje med ionisasjonskamre og  proporsjonale tellere en gassfylt strålingsdetektor. GM-røret har vanligvis en sylindrisk form, men det eksisterer også noen typer som har forskjellige utforming, f.eks. pannekake telleren. I tillegg, finnes det mange forskjellige typer GM-rør som er tilpasset forskjellige anvendelser. Utformingen av detektoren avhenger i stor grad av type stråling som detekteres. GM-rør er oftest det beste alternativet når det skal lages enkle og økonomiske strålingsdeteksjonssystemer som ikke krever energisensitivitet. Dette skyldes at disse detektorene er robuste og veldig økonomiske. GM-rørets begrensninger er imidlertid dets lange dødtid, begrensede levetid og svake stoppeeffektivitet for gammastråling.
Bali-kommunikéet
The Bali Communiqué
In order to avoid dangerous climate change, the overall targets for emissions reduction must be guided primarily by science. Even an immediate peaking in global emissions would require a subsequent reduction of at least 50% by 2050, according to the Fourth Assessment Report of the Intergovernmental Panel of Climate Change, and the later the peak in emissions, the greater the required reduction. All countries will need to play their part but we recognise that the greatest effort must be made by those countries that have already industrialised.
Rustenburg
Rustenburg (afrikaans og nederlandsk for «Hvilebyen») er en by med 107 909 innbyggere, som ligger ved foten av fjellet Magaliesberg i provinsen Bokone Bophirima i Sør-Afrika. Byen har to av Sør-Afrikas (og dermed også verdens) største platinagruver i nærheten.
Claudio Filippo Grimaldi
Da pater Grimaldi ankom, hadde akkurat dominikaneren Domingo Navarrete (1618–1689) flyktet. For å hemmeligholde flukten tok Grimaldi både hans plass og hans navn, som han beholdt til sin død.
Etter at Schalls uskyld ble påvist og den europeiske astronomi atter kom til heder og verdighet, ble Grimaldi i 1671 kalt til Beijing. Han bygde en liten dampdrevet vogn til Kangxi-keiseren, og ledsaget ham i 1683 og 1685 under hans reiser i Tartaria.
Cichla
Cichla-artene er blant de største ciklidene. Cichla temensis blir over 90 cm lang.
Håkon III Sverresson
Håkon Sverresson ble ikke gift, men ifølge sagaen avlet han en sønn med den vakre Inga fra Varteig. Den seinere kong Håkon IV Håkonsson ble født noen få måneder etter at Håkon Sverresson døde. For å fjerne all tvil om slektskapet lot kongen og hans menn Inga kongsmor bære jernbyrd i Bergen sommeren 1218.
Liste over Nepals statsministre
Statsministre i Nepal fra 1799. Liste over alle som formelt har hatt statsministertittelen, inklusive den regjerende kongen når han personlig har vært den formelle leder av regjeringa.
Prime Minister-tittelen i Nepal
Fra 1990, da Nepal blei et konstitusjonelt monarki, blei statsministeren valgt av parlamentet, men sto samtidig under press av kongen. Dette gjelder enda mer etter 2001 under kong Gyaendra, som blir anklaga for å ville gjeninnføre det autokratiske monarkiet fra før 1990.
Burghley House
Senere var Bughley House sete for Cecils etterkommere, jarlene og markiene av Exeter. I dag eies slottet av en stiftelse opprettet av familien. Lady Victoria Leatham, datter av David Cecil, 6. marki av Exeter og en kjent antikvitetsekspert og TV-personlighet, bor på eiendommen.
Parken er utformet av landskapsarkitekten «Capability» Brown.
Filippo Simeoni
Simeoni er viden kjent for sine offentlige krangler med Lance Armstrong. Simeonis lege Michele Ferrari var også Armstrongs lege. Simeoni vitnet i retten at Dr. Ferrari hadde foreskrevet dopingmidler som EPO og veksthormoner til han i 1996 og 1997. I 2001 og 2002 ble Simoni suspendert for å ha brukt doping.
Spanskesyken
Misforståelsen om influensabakterien - forårsaker ikke influensa
Man trodde til 1933 at bakterien Haemophilus influenzae var årsak til influensa og følgelig også av spanskesyken. Den vel ansette tyske bakteriologen Richard Pfeiffer hadde først funnet den i sputum hos pasienter som var blitt rammet av russisk snue; senere fant man den også i sputum og lungeprøver fra døde som hadde falt som offer for spanskesyken, så feiloppfatningen var dermed nærliggende. Tvil om dette oppstod i etterdønningene av spanskesyken, men først i 1933 fant man den virkelige årsaken. Influensa er en virussykdom (ikke bakteriell) i luftveiene og skal ikke forveksles med H. influenzae-infeksjon. Influensainfeksjon innebærer derimot en forhøyet risiko for sekundær bakterieinfeksjon, som for eksempel med H. influenzae.
Spredning
Sykdomsbølgen var riktig nok ikke avgjørende for krigens utfall, men at de tyske styrkene ble sykdomssvekket på toppen av andre problemer, kan ha påskyndet nederlaget. Den tyske våroffensiven i 1918 var mindre slagkraftig enn planlagt, og motangrepene kostet tyskerne meget. Den tyske general Erich Ludendorff skrev i sine krigserindringer om situasjonen den 13. juni 1918 at – ved siden av den vanskelige forsyningssituasjon – sykdomssvekkelsene reduserte troppestyrkene, og var et alvorlig problem. Den 3. oktober 1918, da de allierte var blitt tydelig sterkere og nederlaget avtegnet seg stadig klarere, meddelte han rikskansler Max von Baden (som kort etter også ble rammet av spanskesyken) at influensasykdomsbølgen svekket hans styrker både ved forsyningsvanskelighetene og ved fallende kampmoral. Selv om Ludendorff ville avlede fra resultatene av sine egne uheldige militære valg med å aksentuere disse faktorer, viser andre rapporter at selv om de tyske styrker var mindre sykdomsrammet enn for eksempel de amerikanske, så innvirket likevel spanskesyken sterkere på den tyske hærens stridsevne. Mellom 500.000 og 708.000 tyske soldater var blitt influensarammet. Historikere anmerker at blokaden av den tyske kyst faktisk dempet sykdommens forløp på tysk side av Vestfronten.
Utbrudd
Trass i de innledede karantenetiltak utbredte sykdommen seg svært raskt. Antall døde i USA som tilregnes denne andre bølgen, steg fra 2.800 i august til minst 12 000 døde i september. Legene i det rammede østlige Nord-Amerika sendte advarsler til sine kolleger vest i landet:
Fjerde bølge, 1920
Senere influensabølger – som i Tyskland vinteren 1932/33 – var mindre i omfang og preget av en annen alderssammensetning. Dermed betraktes de ikke som utløpere av spanskesyken.
Statistiske anomalier
Ifølge en artikkel i Spektrum der Wissenschaft av januar 2006 er det for den uvanlige aldersprofilen også relevant å tenke på den cytokinaktiviteten som viruset utløste med slik atypisk styrke. Immunsystemets overreaksjon i form av en cytokinstorm gjør at de avvergende celler går til angrep på lungevevet. Ettersom nettopp aldersgruppen 20- til 40-årige har et særlig sterkt immunsystem, blir også den feilrettede cytokinstormen særlig sterk.
Paul von Hindenburg
Første verdenskrig
Etter å ha tilføyd russerne ytterligere et alvorlig nederlag i det såkalte vinterslaget i Masurene i februar 1915 og gjennombruddet ved Gorlice-Tarnów i mai 1915, ivret Hindenburg for en mer energisk krigføring mot russerne, men ble motarbeidet av den daværende generalstabssjefen Erich von Falkenhayn. Da sistnevnte etter Verdunoffensivens mislykkede og Romanias krigserklæring gikk av som generalstabssjef og sjef for Oberste Heeresleitung, ble Hindenburg den 29. august 1916 utnevnt til hans etterfølger med Ludendorff som første generalkvartermester.
Rikspresident
Hindenburg etterfulgte Friedrich Ebert som president i Weimarrepublikken etter Eberts død i april 1925. Hindenburg var egentlig monarkist; innen han aksepterte nomineringen til presidentkandidat til valget i 1925, reiste han til Nederland for å få godkjennelse fra den tidligere keiseren Wilhelm II. Hindenburg tilhørte ikke noe parti, men får betraktes som uavhengig konservativ. Da han ble president ble han støttet av de konservative og de nasjonalistiske krefter i landet, som begge håpet på at Hindenburg ville gagne deres sak.
Helge Hveem
Liv og virke
Hveem avla magistergraden (mag.art.) i statsvitenskap ved Universitetet i Oslo (UiO) i 1968. Fra 1966 til 1981 var han tilknyttet Institutt for fredsforskning (PRIO), der han ble instituttleder i 1971. I 1980 flyttet han til Genève for å arbeide som seniorkonsulent i sekretariatet for FNs konferanse for handel og utvikling (UNCTAD).
Hveem har utgitt en rekke bøker og har publisert 180 vitenskapelige og over 100 populærvitenskapelige artikler. Hans forskningsarbeid har i hovedsak vært om internasjonale relasjoner og internasjonal politisk økonomi. Han har gjesteforelest og forsket ved blant annet LSE, Harvard, og European University Institute.
Hyrrokkin
Hyrrokin er også nevnt i en underseksjon i siste del av Skaldskaparmål («Navnatulur») som ofte utelates fra moderne oversettelser. Her er hun nevnt med navn i en liste over trollkvinner som ble skapt av en anonym skald:
Forsvarsmedaljen med laurbærgren
Utforming
Medaljen har samme utforming som Forsvarsmedaljen, men med en laurbærgren i sølv på båndet. Medaljen er rund med en diameter på 33 millimeter og er i sølvfarget metall. Adversen har tre sverd plassert ved siden av hverandre, pekende oppover. Reversen har teksten «FORSVARET • FOR FORTJENESTER •». Båndet er rødt med en loddrett fire millimeter bred sølvstripe midt på.
Lugo (provins)
Provinshovedstaden er Lugo som har omtrent 1/4 av innbyggerne på i alt rundt 355 000.
Republikk
Både moderne og eldre tiders republikker var mangeartet i ideologi og sammensetning. I antikken og i middelalderens Europa var mange stater fascinert av den romerske republikk, som viser til styreformen i byen Roma. I tiden før den romerske republikken var det konger og tiden etter keisere. Renessansens politiske tradisjon i dag er omtalt som «sivil humanisme» og tidvis tenkt som avledet direkte fra romerske republikanere som Sallustius og Tacitus, Imidlertid kunne greskinfluerte romerske forfattere som Polybios og Cicero tidvis også benytte betegnelsen som en oversettelse av greske politeia, noe som kunne bety «styre» generelt, men også for særskilte styresett som ikke nøyaktig tilsvarte den romerske republikk. Republikker ble ikke likestilt med antikke demokratier som Athen, men hadde et demokratisk aspekt.
Oftest er en republikk en selvstendig stat, men det finnes også delstater innenfor en stat som kalles republikker, eller har en myndighet som er beskrevet som «republikansk» i sitt vesen. Artikkel IV i den amerikanske konstitusjon «garanterer hver eneste stat i unionen en republikansk form for styresett.» Tilsvarende var Sovjetunionen i lovverket beskrevet som en «føderal multinasjonal stat» bestående av 15 republikker og hvorav to av disse, Ukraina og Hviterussland, hadde egne seter i De forente nasjoner.
Etymologi
Begrepet politeia kan bli oversatt som regjeringsform, styre, eller styresett, og er derfor ikke alltid et ord for et særskilt styresett slik som det moderne ordet republikk er. Et eksempel på mangfoldet i tolkningen av ordet kan bli anskueliggjort ved Platons verk om politikk som har tittelen Politeia. Den latinske tittelen er Res publica, på engelsk er dette verket kjent som The Republic mens den norske tittelen er Staten. I bok III av Aristoteles' bok Πολιτικά, Politikken er han tilsynelatende den første antikke forfatteren som uttalte at begrepet politeia kan bli benyttet for å vise til en mer særskilt form for politeia: «Når borgerne i det store og hele styrer for det offentlige gode, er det kalt ved det navn som er felles for regjeringer (to koinon onoma pasōn tōn politeiōn), regjeringen (politeia)». Også i klassisk latin er begrepet «republikk» benyttet på generelt vis til å referere til et hvilket som helst styresett, eller på særskilt vis for å referere til regjeringer som arbeider for det offentlige gode.
Vinger tunnel
Vinger tunnel er en veitunnel på E16 i Kongsvinger kommune i Innlandet. Tunnelen går under Kongsvinger stasjon og er 114 meter lang.
Mick McCarthy
Landslaget
Som trener for landslaget mislyktes han i å føre laget til VM i Frankrike i 1998 og EM i Belgia/Nederland i 2000 men til VM i Japan/Sør-Korea i 2002 kvalifiserte de seg og laget kom helt til 8.delsfinalen. Det som huskes mest fra den turneringen er bråket som oppstod mellom McCarthy og Roy Keane som gjorde at McCarthy sendte Keane hjem uten at han hadde spilt et eneste minutt for laget. Når laget fikk en dårlig start på kvalifiseringen til EM i Portugal fikk han sparken og ble etterfulgt av Brian Kerr.
Sunderland
12. mars 2003 ble McCarthy ansatt som trener i Sunderland etter Howard Wilkinson, men han klarte ikke å redde klubben fra nedrykk fra Premier League. Han fikk beholde jobben og selv om klubben måtte selge mange spillere og var i finansiell krise, klarte de å få en play-off plass der de tapte på straffesparkkonkurranse mot Crystal Palace. McCarthy fortsatte sesongen etter med å vinne første divisjonen og dermed sikre opprykk til Premier League igjen.
Dessverre klarte ikke klubben å holde seg i divisjonen og den 6. mars 2006 ble McCarthy sparket etter at klubben bare hadde tatt 15 poeng på 38 kamper. Han ble etterfulgt av Kevin Ball.
Påbygging til generell studiekompetanse
Tilbudet ligger tett opp til det tidligere allmennfaglig påbygging,
Antonio Vivaldi
Operaimpresario
I anledning venetianernes seier mot tyrkerne i august 1716 komponerte Vivaldi det patriotiske oratoriet Juditha triumphans med stoff fra Judits bok. Oratoriet ble oppført på Ospedale hvor alle de elleve sangerne var jenter fra Pietà, de sang også de mannlige karakterene. Mange av ariene inneholdt partier for soloinstrumenter, som blokkfløyte, obo, klarinett, viola d'amore og mandolin, og viser hvilken bredde det var på jentenes talenter.
León (provins)
Det bor om lag en halv million mennesker i provinsen og en fjerdedel av disse bor i provinshovedstaden León.
Politimedaljen med laurbærgren
Mottagere
I september 2021 ble fire ansatte fra Politiets utlendingsenhet tildelt medaljen for sin innsats i Operasjon Exit Afghanistan, hvor til sammen 1,113 mennesker ble evakuert, etter at Taliban tok over makten i Kabul.
Lazzaro Spallanzani
Prest, vitenskapsmann
En av Spallanzanis store fortjenester er at han beviste at spontant liv ikke er mulig, og han kasta seg med stor energi inn i debatten, som på hans tid var intens. Gjennom sine forsøk som viste at mikrober ble ødelagt ved koking, foregrep han Louis Pasteurs arbeid hundre år seinere.
Jaén (provins)
Provinsen har et areal på 13 489 km² og nærmere 670 000 innbyggere. En sjettedel av disse bor i hovedstaden. Provinsen har 97 kommuner.
Sprint-VM på skøyter 1980
Sprint-VM på skøyter 1980, det 9. offisielle sprintverdensmesterskapet i ISU regi, ble arrangert på Wisconsin Olympic Ice Rink i West Allis i USA den 9. og 10. februar 1980.
Nordic Choice Hotels
Varemerker
Hotellkonsernet markedsfører sine hotell under fem forskjellige varemerker: Clarion Hotel, Clarion Collection Hotel, Comfort Hotel, Quality Hotel, og Nordic Hotels & Resorts.
Hotellene som inngår i Nordic Hotels & Resorts er Yasuragi Hasseludden, Hotel C Stockholm, Nordic Light Hotel, Hobo og At Six i Stockholm, Aronsborg i Bålsta, Farris Bad i Larvik, Amerikalinjen, Sommerro, The Thief og Hotel Christiania Teater i Oslo, Lily Country Club på Kløfta, Hotel Oleana og Hotel No. 13 i Bergen, Copperhill Mountain Lodge i Åre, Hotel Brosundet i Ålesund, Stenungsbaden Yacht Club i Stenungsund, Strömstad Spa i Strømstad, Avalon Hotel i Göteborg, Vox Hotel i Jönköping, Frösö Park utenfor Østersund, Hotel Mårtenson i Halmstad, Hotel F6 i Helsinki, Villa Copenhagen i København, Norefjell Ski & Spa ved Øyer, Son Spa i Son, Selma Spa+ i Sunne, Funken Lodge på Svalbard og Ice Hotel i Jukkasjärvi.
Kundetilfredshet
På Handelshøyskolen BIs årlige rangering av kundenes tilfredshet med norske virksomheter, Norsk kundebarometer, har Nordic Choice Hotels i Norge oppnådd følgende plasseringer:
Sverige i Eurovision Song Contest
Melodifestivalen
Melodifestivalen følges også med stor interesse av Eurovision-tilhengere verden over, og hundrevis av fans reiser hvert år til Stockholm for å få med seg den svenske finalen. Den svenske konkurransen har også vært inspirasjonskilde for andre land, blant dem NRK, som i 2006 innførte delfinaler i Melodi Grand Prix etter mønster fra Sverige. I Eurovision Song Contest 2016 gjorde også Den europeiske kringkastingsunion om på den tradisjonsrike avstemningen. Endringen var inspirert av Melodifestivalen og ble gjort for å holde på spenningen til siste slutt.
Fravær
Etter debuten i 1958 har Sverige har stått over konkurransen ved tre anledninger: i 1964, 1970 og 1976. Første gang var i 1964, da en artiststreik gjorde at landet måtte trekke seg fra Eurovision Song Contest. I 1970 trakk Sverige seg sammen med Finland og Norge i protest mot at fire land hadde delt seieren i Eurovision Song Contest året før.
Determinant
Definisjon ved Leibniz’ formel
Summasjonen skal utføres over alle permutasjoner p av tallene {1, 2, ..., n}. En permutasjon er en funksjon som re-organiserer rekkefølgen til denne heltallsmengden. Fra kombinatorikk er det kjent at det eksisterer n fakultet n! = 1 · 2 · 3 · ... ·n slike permutasjoner. Mengden av alle permutasjoner danner en gruppe og har vanligvis betegnelsen Sn. For en vilkårlig permutasjon p er sgn(p) dens fortegn eller «signatur» med verdien +1 dersom permutasjonen er jevn og lik −1 dersom permutasjonen er odde.
Tilapia
Historie
I det gamle Egypt utgjorde den hieroglyffen  i Gardiners liste. Tilapia var et symbol på gjenfødsel i egyptisk kunst, og dertil knyttet til gudinnen Hathor. Den ble også sagt å følge og beskytte solguden Ra på hans daglige reise over himmelen. Tilapia malt på veggene i gravkamre påminner om trylleformel 15 i Dødeboken, der den avdøde uttrykker sitt håp om en plass i solbåten: «Du ser tilapiaen i sin [sanne] form i den turkise dammen», og «Jeg ser tilapiaen i sin [sanne] natur lede den raske båten i sine vann».
Tilapia var en av tre hovedtyper av fisk som ble fisket i Genesaretsjøen i bibelsk tid. På den tiden ble den kalt musht, i våre dager «Sanktpetersfisk». Dette navnet er hentet fra Matteusevangeliet 17:24-27, der apostelen Peter fanger en fisk som har en mynt i munnen. Evangeliet omtaler imidlertid ikke fiskens art.
Hana (navn)
Utbredelse
Hana (japansk: はな) var et populært kvinnenavn i Japan på 1800-tallet.
Kjente personer med navnet
Personene i listen er ordnet kronologisk etter fødselsår.
Salomonøyenes historie
Kolonitida
I 1886 beslutta Storbritannia, Tyskland og Frankrike å fordele øyene i det sørlige Stillehavet mellom seg. Frankrike fikk Selskapsøyene, Ny-Caledonia og Ny-Hebridene. Tyskland fikk Samoa og Ny-Guinea, pluss øyene Bougainville, Choiseul og Santa Isabel. Britene fikk resten av Salomonøyene. I 1893 blei dette området erklært som britisk protektorat. Mye av det tyske området blei etter få år overført til britisk herredømme, og i 1900 hadde British Solomon Islands Protectorate omtrent samme utstrekning som dagens Salomonøyene.
Det australske firmaet Burns Philp blei etter hvert en av de store landeierne. Selskapet hadde vært svært aktivt i arbeidet med tvilsom arbeidsrekruttering (blackbirding), men fant nå høve til å opprette plantasjer der arbeidskrafta var. Også Lever Brothers, som seinere blei Unilever, kjøpte store områder.
Andre verdenskrig
I august satte USA i gang en motoffensiv med marineinfanteri og store sjøstyrker. De lyktes raskt å ta flybasen på Guadalcanal, men led store tap til sjøs. I det heile tatt var denne delen av Stillehavskrigen svært kostbar for begge sider. USA mista mer 7000 mann, mens de japanske tapa var på rundt 40 000. 67 krigs- og transportskip blei senka. Japan mista over 800 fly.
Bakgrunn
Et sentralt bakgrunnstrekk for urolighetene var den indre migrasjonen. På grunn av dårlig utvikla næringsliv og stor arbeidsløshet på Malaita hadde det gjennom generasjoner vært stor utflytting herfra til Guadalcanal, og da særlig til hovedstadsområdet. Etter hvert hadde rundt halvparten av Honiaras befolkning malaitansk opphav. Det samme var tilfelle i en del plantasjeområder.
Hornindalsrokken
Hornindalsrokken kan bestiges både sommer og vinter. Om sommeren er den vanligste ruten fra Hornindalssætra / Sæterdalen i Hornindalen. Alternativ rute er Kjellstaddalen i Stranda kommune. Oppstigningen fra Sæterdalen og opp skaret mellom Hornindalsrokken og Lidafjellet er bratt og har partier med snø som ligger langt ut på sommeren. Turgåere venter ofte til oppstigningen er snøfri. Fra skaret er det vanlig å krysse i underkant av toppen, og runde mot toppen fra baksiden. Som skitur er ruten via Kjellstaddalen eneste alternativ, men også her kan det være rasfare og store snøskavler, spesielt tidlig på vinteren.
Ragnvald av Ivarætten
Ragnvald (død 921) var en norrøn-gælisk høvding av Ivarætten. I irske annaler benevnes han Ragnall ua hÍmair. Han var aktiv i Irland, Northumbria og områdene rundt Irskesjøen på begynnelsen av 900-tallet. Det er mulig at han var bror til Sigtrygg Caech.
Bosnjaker
Bosnjaker (bosnisk: Bošnjaci) er et folkeslag som hovedsakelig bor i Bosnia-Hercegovina og i Sandžak-regionen i Serbia. De er etterkommere av sør-slavere bosatt i kongedømmet Bosnia som konverterte til islam. De kalte seg selv Gode Bosniere (gammelbosnisk: Dobri Bošjani). De har sitt navn fra Bosnia, den største og mest innflytelsesrike delen av den nåværende staten Bosnia-Hercegovina. Religiøst sett er den største delen av dette folkeslaget sunnimuslimer.
I dag bor de fleste bosnjaker i nettopp Bosnia-Hercegovina, men det er også bosetninger sør i Serbia (spesielt Novi Pazar) og i Kosovo, Nord-Makedonia og andre deler av det tidligere Jugoslavia.
Osmantiden
Det osmanske rikes rangering gikk etter religion, og ikke etter nasjonalitet. I løpet av 1800-tallet økte nasjonalfølelsen hos sørslaverne. De første tegnene på en muslimsk bosnisk nasjonal bevissthet kommer ved slutten av 1800-tallet og begynnelsen av 1900-tallet. Da begynte tidlige bosniske nasjonalister distinkt å skille seg fra sine ortodokse og katolske naboer (og andre muslimske beboere i området), og skapte sin egen nasjonale identitet. Mange serbiske og kroatiske nasjonalister benekter en separat bosnisk nasjonal identitet der de hevder at bosnjaker enten er opprinnelige kroater eller serbere, men med muslimsk religion. Denne diskusjonen om Bosnia og om hvorvidt bosnjaker egentlig er kroater eller serbere eller om de er en separat bosnjakisk nasjon pågår fortsatt med full energi den dag i dag. Antropologer mener at de nasjonalistiske påstandene om serbisk og kroatisk opprinnelse er irrasjonelle og ikke verd oppmerksomhet ettersom, med enkelte klare unntak, historien og etnisiteten til de undertrykte i det kommunistiske Jugoslavia har blitt definert av undertrykkerne.
São Tomé og Príncipe
Naturgeografi
Øyene er bratte, med en flatere lavlandssone. I sør og vest er det høye fjell av vulkansk opprinnelse, mens landskapet flater ut på nordenden. Fjellene er sterkt erodert. Jorda, med basalt og fonolitt, er relativ fruktbar. Pico de São Tomé, på São Tomé, er landets høyeste punkt med 2024 moh. Andre fjell på øya er Pico Ana de Chaves på 1635 meter, Pinheiro på 1612 meter og Calvaro på 1600 meter. Fjellene er kraftig erodert med dype daler. Her og der står det igjen vulkansk plugger sør på São Tomé, blant annet Cão Grande og Cão Pequeno. Cão Grande når en høyde på 663 meter. Høyeste punkt på Príncipe er Pico de Príncipe på 948 moh., mens Mencorne når en høyde på 925 meter.
Plante- og dyreliv
Øyene ligger i en biodiversitetshotspot og sammen med de andre øyene i Guineabukta er São Tomé og Príncipe preget av høy endemisme. Det spesielle plante- og dyrelivet gjør at øyene sammenliknes med Galápagosøyene og Hawaiiøyene.
Før europeerne kom, var trolig hele São Tomé skogdekt. De første europeerne merket seg særlig de store oca-trærne. I den første koloniseringsperioden ble skogen ryddet for å skaffe jord til sukkerplantasjene. Senere ble skogen i lavlandet ryddet til kakaoplantasjer og fjellskogen ble hugget for å gi plass til kaffeplantasjer. Imidlertid ble en del av de store trærne spart, for å skaffe skygge til kaffebuskene og kakaotrærne. Lavlandsskog er bevart i sørvest og sentralt på øya. På São Tomé er det bevart 240 km² med urskog, mens Príncipe har rundt 40 km².
Demografi
Ved folketellingen i 2012 hadde landet en befolkning på 178,739. Langt de fleste av innbyggerne bor på São Tomé. Príncipe hadde i 2012 en befolkning på 7,344.
Bosnjaker
Navn og etternavn
Etternavnet til en bosnjak ender som regel med «-ić» eller «-ović». Dette er også vanlig blant andre sørvslavere. Dette er et patronymikon og har sin parallell i «-sen» på norsk (Hansen, Jensen, osv). Det er hva som kommer før dette som skiller de forskjellige folkeslagene.
São Tomé og Príncipe
Første kolonisering
På 1500- og 1600-tallet var kolonien utsatt for angrep fra franskmenn og nederlendere. Vestindisk kompani fra Nederland okkuperte byen São Tomé med havn og fort fra 1641 til 1649.
Fernando Póo, Annobón og Ajudá
I tillegg omfattet kolonien fra 1721 også fortet Ajudá i dagens Ouidah i Benin. Fortet ble etablert i kongeriket Dahomey ved det som var et knutepunkt for slavehandelen. På 1800-tallet var fortet kontrollert av Sousa-familien, en kreolsk familien av brasiliansk opphav. Frankrike tok kontroll over Dahomey i 1886, men fortet fortsatte under portugisisk herredømme til 1961, da Dahomey ble selvstendig og fortet ble annektert etter at Portugal nektet å oppgi det.
Andre kolonisering
Fram til midten av 1800-tallet ble kolonien i stor grad overlatt til seg selv. Det var urolige tider i Portugal. I 1844 hadde kolonien en befolkning på 7,054 kreoler, 5,514 slaver og 185 hvite.
Plantasjene utgjorde selvstendige samfunn med egen infrastruktur. Da plantasjen til baron João Maria de Sousa e Almeida ble overtatt av Banco Nacional Ultramarino utgjorde den 80 km², med en jernbane på 50 km og med 2,500 angolanske kontraktsarbeidere og 50 europeiske ansatte. Plantasjedriften førte til at flere portugisere kom til kolonien og i 1881 hadde den hvite befolkning økt til 526 menn og 46 kvinner, hvorav rundt halvparten var fanger eller deporterte.
Slaveriet oppheves, kontraktarbeid innføres
Fra 1900 til 1993, da en jordreform ble iverksatt, tilhørte det meste av den dyrkbare jorda plantasjene. Rundt 5 % av jorda besto av småeiendommer, glebas. Dette var for det meste jordstykker nært hovedstaden eller andre byområder. Eiendommene kunne ha frukttrær, men spilte ellers ingen rolle i jordbruket. De var i stedet knyttet til forroenes status som frie og ble benyttet til å bygge hus på. Eiendomsgrensene ble markert av draketrær (Dracaena arborea) med hekker i mellom.
Under Estado Novo
Fra 1939 ble det innført fireårsplaner som fikk noe fart i offentlige bygge- og anleggsvirksomhet. Det ble bygget veier som forbandt det meste av São Tomé, bortsett fra sørvestdelen av øya, med hovedstaden.
Shoreham-by-Sea
Shoreham-by-Sea, i dagligtale bare Shoreham, er en kystby og havn i West Sussex, England. Den ligger i, og er administrasjonssenter for, distriktet Adur. Historisk tilhørte den Sussex. Byen grenser i nord mot naturområdet South Downs, i vest mot Adurdalen, og i sør mot elven Adur og Shorehamstranden ved Den engelske kanal. Byen ligger i midten av den urbane utviklingen langs den engelske sørkysten mellom byen Brighton and Hove og byen Worthing. Shorehams verdslige sogn dekker et areal på 984,88 hektar, eller 9,8 km². Byen har i henhold til folketellingen i 2011 en befolkning på 48 487 innbyggere.
São Tomé og Príncipe
Ettpartistat
I 1977 sluttet landet seg til Lomé-konvensjonen og fikk tilgang til økonomisk bistand fra EF. Landet ble medlem av Den afrikanske utviklingsbanken. I 1983 gikk det med i De sentralafrikanske staters økonomiske fellesskap. Fra midten av 1980-årene arbeidet myndighetene for å forbedre forholdet til vestlige land. Da søkte landet også å tiltrekke seg utenlandske investeringer i landbrukssektoren.
Shoreham-by-Sea
Historie
Da Brighton, Hove og Worthing begynte å vokse ble grunnlaget lagt for at Shoreham kunne bli en aktiv havneby, med aktiv handelstrafikk og flere skipsverft. Havnen er fortsatt i kommersiell drift. Shorehams festning ble bygget for å forsvare havnen.
Vennskapsbyer
Shoreham-by-Sea har følgende vennskapsbyer:
São Tomé og Príncipe
Ettpartistat
Etter selvstendigheten og orienteringen mot Angola og østblokklandene, forble forholdet til Portugal og andre vestlige land viktig. De tette økonomiske og sosiale forbindelsene til Portugal fortsatte og på uavhengighetsdagen undertegnet de to landene en samarbeidsavtale. Sammen med Portugal finansierte Algerie utvidelsen av rullebanen på landets internasjonale lufthavn, et arbeid som sto ferdig i 1984. Den forlengede rullebane muliggjorde bedre flyforbindelser til Portugal.